Κύριοι συνάδελφοι έχω το εξής θέμα και θα ήθελα την πολύτιμη βοήθειά σας πριν ξεκινήσω να κάνω οτιδήποτε. Μιά γυναίκα πελάτισσα μου 75 ετών είναι ημιπαράλυτη από την μιά μεριά του σώματός της λόγω κάποιου όγκου στον εγκέφαλο και αυτό την καθιστά ουσιαστικά ανήμπορη να περπατήσει εδώ και 1 χρόνο περίπου. Δεν έχει ένσημα κολλήσει ποτέ της και είναι παντρεμένη. Ο σύζυγος της είναι συνταξιούχος από τον ΟΑΕΕ και έχει ένα εισόδημα από ενοίκια (συνολικό μηνιαίο εισόδημα περίπου 2000 ευρώ). Υπάρχει η δυνατότητα άραγε για έκδοση αναπηρικής σύνταξης για την γυναίκα αυτή από την πρόνοια ή από κάποιο ασφαλιστικό ταμείο ή θα παίξει ρόλο το οικογενειακό εισόδημα που είναι 24000 ευρώ ετησίως και δεν υπάρχει περίπτωση να της βγάλουν? 

ΠΕΡΙ ΕΚΔΟΣΗΣ ΑΝΑΠΗΡΙΚΗΣ ΣΥΝΤΑΞΗΣ
ΝΟΜΙΖΩ ΟΤΙ ΣΕ ΚΑΘΕ ΠΕΡΙΠΤΩΣΗ ΘΕΛΕΙΣ ΒΕΒΑΙΩΣΗ ΑΝΑΠΗΡΙΑΣ ΑΠΟ Κ.Ε.Π.Α. ΕΣΤΩ ΚΑΙ ΓΙΑ ΠΡΟΝΟΙΑΚΑ ΕΠΙΔΟΜΑΤΑ 

Ναι βέβαια, απλά θα ήθελα να ξέρω αν αξίζει τον κόπο να το προχωρήσω ή όχι? Αν κάποιος γνωρίζει κάτι επ'αυτού τον παρακαλώ να ενημερώσει αυτό το thread 

Τι θα πει αν αξίξει ??????????   την στιγμη που δεν έχει άλλα εισοδήματα  !!!!!!!!!!!!!! Και ένα € μια χαρά θα είναι. Το παράβολο είναι 45,00 € . ΑΡΑ????????????? 

εννοώ αν έχει βγάλει κανείς πρόσφατα αναπηρική σύνταξη σε γυναίκα χωρίς ασφάλιση ποτέ της και με σύζυγο που έχει 25000 περίπου ετήσιο εισόδημα.!!!!! Δεν έχω τρελλό άφθονο χρόνο για να τρέχω χωρίς αποτέλεσμα!!!!φυσικά και 1 ευρώ να παιρνει η γυναίκα καλό θα είναι. Απλά ρωτάω μήπως πληροφορηθώ από εσάς εδώ τους συναδέλφους και μή κάτι που θα με βοηθήσει ώστε να το προχωρήσω. 

κάποιος? 

Δες το παρακάτω link, μήπως σε βοηθήσει!!!   http://www.dikaiologitika.gr/dikaiologitika/epidomata-pronoia/17880/epidoma-varias-anapirias   Επίσης: " ΕΡ. Είμαι ανασφάλιστος και με αναπηρία 67%. Μπορώ να πάρω επίδομα βαριάς αναπηρίας και από ποιόν φορέα; ΑΠ.  Το επίδομα χορηγείται από την Πρόνοια,τα δικαιολογητικά προσκομίζονται στην υπηρεσία Πρόνοιας εκάστου Δήμου. Δικαιούχοι είναι άτομα ανασφάλιστα ή έμμεσα ασφαλισμένα που έχουν αναπηρία 67% και άνω από τα Κ.Ε.Π.Α. και οι προϋποθέσεις που πρέπει να έχουν οι υποψήφιοι δικαιούχοι είναι να είναι: 1. Έμμεσα ασφαλισμένοι σύζυγοι (από το σύζυγο που βρίσκεται εν ζωή)και δεν παίρνουν οικονομική βοήθεια για την αναπηρία τους από οποιαδήποτε άλλη πηγή. Εξαιρούνται οι έμμεσα ασφαλισμένοι σύζυγοι που λόγω θανάτου του συζύγου τους εισπράτουν την συνταξή του/της οπότε θεωρούνται άμεσα ασφαλισμένοι. 2. Έμεσα ασφαλισμένα παιδιά (προστατευόμενα μέλη)που δεν παίρνουν οικονομική ενίσχυση για την αναπηρία τους μεγαλύτερη του ποσού του επιδόματος βαρειάς αναπηρίας. 3. Παιδιά που παίρνουν σύνταξη λόγω του θανάτου του προστάτου γονέα ποσό μικρότερο ή ίσο του επιδόματος βαρειάς αναπηρίας. 4. Άμεσσα ασφαλισμένοι που δεν έχουν τις ασφαλιστικές προυποθέσεις για συνταξιοδότηση από το ταμείο τους(περιλαμβάνονται και οι έχοντες χρέη στα ταμεία τους) 5. Ανασφάλιστοι-αυτοί που έχουν βιβλιάριο απορίας. 6. Ανασφάλιστοι υπερήλικες του Ο.Γ.Α."   Το παραπάνω κείμενο είναι από το link:   http://dikaiomamou.anticancerath.gr/%cf%80%ce%b5%cf%81%ce%b9%ce%b5%cf%87%cf%8c%ce%bc%ce%b5%ce%bd%ce%bf/%cf%83%ce%b5%ce%bb%ce%af%ce%b4%ce%b1/13/%ce%b5%cf%80%ce%b9%ce%b4%cf%8c%ce%bc%ce%b1%cf%84%ce%b1   Ελπίζω να σε βοήθησα!!! 

ναι σας ευχαριστώ πολύ. Θα το ψάξω. Αυτό που δεν κατάλαβα είναι αν καταθέτεις τα δικαιολογητικά στο ασφαλιστικό ταμείο του συζύγου ή στον δήμο(πρόνοια) 

Στην υπηρεσία πρόνοιας του δήμου. Το λέει ξεκάθαρα στη πρώτη γραμμή της απάντησης!!! 

Υπάρχουν 2 επιδόματα, το επίδομα βαριάς αναπηρίας (330Ε το μήνα) και το επίδομα τετραπληγίας παραπληγίας ή εξωιδρυματικό επίδομα τετραπληγίας (740Ε το μήνα).  Για το πρώτο τα κριτήρια είναι έμμεση ή άμεση ασφάλιση, 67% και άνω αναπηρία διαπιστευμένη από το ΚΕΠΑ και χαρτιά. Η έκδοση γίνεται σε περίπου τρεις μήνες, ενώ η διαδικασία του ΚΕΠΑ αυτή καθεαυτή θέλει άλλο ένα τρίμηνο. Αν υπάγεται στις κατηγορίες του τετραπληγίας παραπληγίας, τότε κάνεις αίτηση για αυτό κι όχι για το βαριάς αναπηρίας. Πρέπει ωστόσο, να αναγράφεται ότι υπάγεται σε αυτό το επίδομα στην γνωμάτευση των ΚΕΠΑ.  Κάθε τρία χρόνια η διαδικασία γίνεται εκ νέου εκτός αν χορηγηθεί βεβαίωση μόνιμης αναπηρίας (δεν την δίνουν με τίποτα).  Για σύνταξη, ως έμμεσα ασφαλισμένη νομίζω δεν γίνεται. Η μόνη επιλογή θα ήταν ασφάλιση στην πρόνοια αν έχει τα εισοδηματικά κριτήρια (που δεν πρέπει να τα έχει).    Ωστόσο και τα 330Ε για ένα άτομο χωρίς εισοδήματα είναι σημαντικό ποσό.  

σας ευχαριστώ πάρα πολύ για την βοήθεια. Να είστε καλά 

ναί με συγχωρείτε το συνειδητοποίησα μετά 

άρα πρέπει πρώτα να διαπιστωθεί η εκάστοτε αναπηρία στα ΚΕΠΑ. Άρα θα πρέπει να απευθυνθεί στο ΙΚΑ της περιοχής που διαμένει. Τα ΚΕΠΑ δεν στεγάζονται μαζί με τις υπηρεσίες του ΙΚΑ? 

Δες το παρακάτω link. Προς το τέλος έχει τον πίνακα με τις διευθύνσεις τωνδιοικητικών και υγειονομικών υπηρεσιών του ΚΕΠΑ, ανά περιοχή!!!   http://www.odigostoupoliti.eu/kentra-pistopiisis-anapirias-kepa/#sthash.6w7fexcp.dpbs 

Σ' ευχαριστώ και γω για την ενημέρωση.Τη διάκριση αυτή δεν την είχα υπόψη!!! 

κάτι άλλο που βλέπω πώς χρειάζεται διευκρίνιση... Απ 'ότι καταλαβαίνω διαβάζοντας την αίτηση αξιολόγησης στο ΚΕΠΑ που κατέβασα από ένα σάιτ βλέπω ότι ως αιτιολογία εξέτασης έχει διάφορες περιγραφές όπως π.χ. αίτημα παραπληγίας, αίτημα για βοήθεια ετέρου προσώπου , αίτημα για σύνταξη ή παράταση σύνταξης αναπηρίας κλπ...Ερώτηση... Θα μπορούσα να τσεκάρω ας πούμε το πεδίο και για το επίδομα παραπληγίας και της βοήθειας ετέρου προσώπου ή δεν γίνεται? Καί όταν λέει βοήθεια ετέρου προσώπου τί εννοεί? ότι μπορεί να πάρει χρήματα ο άμεσος συγγενής που φροντίζει τον παραπληγικό και ποιές είναι οι προυποθέσεις για αυτό?(προφανώς εισοδηματικές) 

Μπορείς να βάλεις 3 κωδικούς, θα βάλεις το επίδομα βαριάς αναπηρίας ή το τετραπληγίας ανάλογα με την κατάσταση, το για φορολογικούς λόγους και το για κάθε νόμιμη χρήση. Η γνωμάτευση θα μνημονεύει ακριβώς αυτά.  Η βοήθεια ετέρου προσώπου αναφέρεται στη χορήγηση επιδόματος σε κλινική ή κέντρο αποκατάστασης για να κρατάει το ανάπηρο άτομο.    Την οικονομική βοήθεια μπορεί να τη λάβει συγγενής μόνο αν κατά την υποβολή των χαρτιών παρουσιαστεί ως νόμιμος εκπρόσωπος και έχει νομικά διασφαλίσει αυτό το δικαίωμα (όχι με εξουσιοδότηση), ειδάλλως τα χρήματα πάνε σε λογαριασμό με iban με κύριο δικαιούχο τον ανάπηρο.  

ευχαριστώ πολύ 

μόλις ανακάλυψα ότι δεν έχει άμκα η εν λόγω κυρία. Τί γίνεται σε αυτή την περίπτωση? Πώς μπορεί να βγάλει ΑΜΚΑ? ή μήπως έχει ΑΜΚΑ στο βιβλιάριο του συζύγου της και το σύστημα ηλεκτρονικά δεν το εμφανίζει για κάποιο άγνωστο λόγο? 

Δεν έχει θεωρηθεί το βιβλιάριο της συζύγου μήπως;  

δεν ξέρω. Μήπως δεν έχει δικό της βιβλιάριο επειδή ασφαλίζεται από του συζύγου?   

Όχι έχει βιβλιάριο ή μερίδα και όπως και να έχει έχει αμκα 

ναί όντως έχει τελικά. Μου το έφερε 

και πού θα ψάξω να βρώ αν η πάθησή της ανήκει στην βαριά αναπηρία ή στην τετραπληγία-παραπληγία? Στα ΚΕΠΑ οι υπάλληλοι δεν ξέρουν δεν απαντούν!!!!!!! 

Καλησπέρα. Στην αίτηση που θα υποβάλλει στο ΚΕ.Π.Α θα συμπληρώσει τους κωδικούς 028 ΕΠΙΔΟΜΑ ΑΝΑΣΦΑΛ. ΠΑΡΑΠΛΗΓΙΚΩΝ και 034 ΟΙΚΟΝ. ΕΝΙΣΧΥΣΗ ΑΜΕΑ Β. ΑΝΑΠΗΡΙΑΣ. Η Υγειονομική Επιτροπή θα ψάξει και θα βρει αν υπάρχει πάθηση που να εμπίπτει στις διατάξεις περί παραπληγικού επιδόματος. Έχετε επίσης υπόψη ότι αν η κυρία διαθέτει βιβλιάριο υγείας από την Πρόνοια τότε δεν πληρώνει το παράβολο των 44,16 ευρώ. http://logistis-amea.blogspot.gr/   

σας υπέρ ευχαριστώ 
